**MINISTARSTVO PRAVOSUĐA I UPRAVE**, Zagreb, Ulica grada Vukovara 49, OIB: 72910430276, kao davatelj financijskih sredstava, zastupano po ministru dr. sc. Ivanu Malenici (dalje u tekstu: Davatelj sredstava)

 i

**naziv i adresa pravne osobe, OIB:**, kao pružatelj emocionalne podrške i korisnik financiranja, kojeg zastupa \_\_\_\_\_\_\_\_\_\_\_ (dalje u tekstu: Korisnik sredstava)

sklopili su \_\_\_\_\_\_ 2024. godine

**U G O V O R**

**o pružanju emocionalne podrške prijaviteljima nepravilnosti i dodjeli financijskih sredstava za** **program pružanja emocionalne podrške prijaviteljima nepravilnosti iz sredstava Državnog proračuna Republike Hrvatske za 2024. godinu**

**Uvodne odredbe**

Članak 1.

(1) Ovim se Ugovorom uređuju međusobna prava i obveze davatelja sredstava i korisnika sredstava u vezi s pružanjem emocionalne podrške prijaviteljima nepravilnosti i financiranjem programa pružanja emocionalne podrške prijaviteljima nepravilnosti i drugim osobama koje na nju imaju pravo sukladno Zakonu o zaštiti prijavitelja nepravilnosti.

(2) Ovaj se Ugovor sklapa na razdoblje od \_\_\_\_\_\_\_\_do 31. prosinca 2024. (prva godina provedbe).

**Pružanje emocionalne podrške**

Članak 2.

1. Pružanje emocionalne podrške prijaviteljima nepravilnosti odvija se u skladu sa Zakonom o zaštiti prijavitelja nepravilnosti („Narodne novine“, broj 46/2022, dalje u tekstu: Zakon) i Pravilnikom o načinu pružanja emocionalne podrške („Narodne novine“, broj 111/2023, dalje u tekstu: Pravilnik).

(2) Sve što se u ovom Ugovoru odnosi na prijavitelja nepravilnosti odnosi se na odgovarajući način i na druge osobe koje imaju pravo na emocionalnu podršku (povezana osoba i povjerljiva osoba te njezin zamjenik) sukladno članku 11. Zakona, odnosno članku 2. Pravilnika.

Članak 3.

(1) Ovim se Ugovorom korisnik sredstava obvezuje osigurati pružanje emocionalne podrške prijaviteljima nepravilnosti putem telefonske linije, videopoziva ili osobnim dolaskom (susretom) u prostorijama pružatelja emocionalne podrške.

(2) Korisnik sredstava podnosi godišnje izvješće davatelju najkasnije do 31. siječnja za proteklu godinu. Korisnik sredstava je dužan podnijeti i odgovarajuća polugodišnja izvješća, sukladno članku 10. Ugovora.

(3) Izvješća iz stavka 2. ovoga članka sadrže i statističke podatke koji posebno uključuju broj osoba kojima je pružena emocionalna podrška po kategorijama (prijavitelji nepravilnosti, povezane osobe, povjerljive osobe i njihovi zamjenici).

Članak 4.

(1) Osobe koje pružaju emocionalnu podršku dužne su poštovati obvezu zaštite identiteta i povjerljivosti, u skladu sa Zakonom i Pravilnikom.

(2) Sadržaj susreta i informacije koje se tijekom pružanja emocionalne podrške saznaju od osoba koje ostvaruju pravo na emocionalnu podršku povjerljive su naravi te su osobe koje pružaju emocionalnu podršku obavezne tretirati te informacije kao povjerljive.

(3) Korisnik sredstava kao i sve osobe kod njega zaposlene potpisuju Izjavu o povjerljivosti koja je sastavni dio ovog Ugovora.

Članak 5.

1. Korisnik sredstava dužan je prilikom prvog razgovora procijeniti potrebe prijavitelja nepravilnosti u svrhu utvrđivanja potreba za dodatnim oblicima pomoći i podrške i upućivanja na druge nadležne službe i organizacije.
2. U slučaju da osoba koja pruža emocionalnu podršku nakon razgovora s prijaviteljem nepravilnosti utvrdi da mu je potreban drugi oblik podrške ili stručne pomoći, uputit će ga na odgovarajuće osobe ili institucije koje pružaju takav oblik podrške ili stručne pomoći.
3. Korisnik sredstava dužan je osigurati ravnomjernu teritorijalnu pokrivenost potencijalnih korisnika pružanja emocionalne podrške putem prethodno navedenih načina komunikacije, najmanje 40 sati tjedno, ravnomjerno raspoređeno kroz najmanje pet dana tjedno.
4. Korisnik sredstava dužan je osigurati javnu dostupnost informacija o načinima komunikacije na službenoj mrežnoj stranici korisnika sredstava.

**Dodjela financijskih sredstava**

Članak 6.

(1) Na temelju provedenog Javnog poziva za financiranje programa pružanja emocionalne podrške prijaviteljima nepravilnosti i drugim osobama koje imaju pravo na emocionalnu podršku sukladno Zakonu o zaštiti prijavitelja nepravilnosti KLASA: \_\_\_\_\_\_, objavljenog \_\_\_\_\_\_\_ godine (u daljnjem tekstu: Javni poziv) i Odluke o dodjeli financijskih sredstava za financiranje programa pružanja emocionalne podrške prijaviteljima nepravilnosti iz sredstava Državnog proračuna Republike Hrvatske za 2024. godinu (KLASA: \_\_\_\_\_\_, URBROJ: \_\_\_\_\_\_, od \_\_\_\_\_\_\_ godine), Davatelj sredstava će u novcu isplatiti korisniku sredstava iz sredstava osiguranih u Državnom proračunu Republike Hrvatske za 2024. godinu, u okviru razdjela 109 - Ministarstvo pravosuđa i uprave, glava 10905, aktivnost A629000 - Administracija i upravljanje Ministarstva, konto 3811 – tekuće donacije u novcu, izvor financiranja 11, iznos od **20.000,00 eura**  **(slovima: dvadeset tisuća eura)** za financiranje programa pod nazivom **Program pružanja emocionalne podrške prijaviteljima nepravilnosti i drugim osobama koje imaju pravo na emocionalnu podršku sukladno Zakonu o zaštiti prijavitelja nepravilnosti (dalje u tekstu: Program)**

Članak 7.

(1) Sredstva iz članka 6. ovoga Ugovora mogu se koristiti isključivo za provedbu prihvatljivih aktivnosti ovoga programa sukladno uvjetima Javnog poziva i prema Opisnom obrascu prijave programa i Obrascu proračuna programa.

(2) Opisni obrazac prijave programa s pripadajućom dokumentacijom i Obrazac proračuna programa, koju je korisnik sredstava dostavio prijavljujući se na Javni poziv, sastavni su dio ovoga Ugovora.

Članak 8.

(1) Sredstva iz članka 1. ovoga Ugovora u iznosu od 70 % od ukupno odobrenog iznosa bit će isplaćena na IBAN račun korisnika sredstava \_\_\_\_\_\_ otvoren kod \_\_\_\_\_\_, temeljem podataka s Opisnog obrasca prijave programa roku od 30 dana nakon potpisivanja Ugovora, a ostalih 30% u prvoj godini provedbe programa biti će isplaćeno roku od 30 dana nakon prvog dogovorenog nadzora provedbe programa, u roku od 6 mjeseci od potpisivanja ovog Ugovora.

Članak 9.

Davatelj sredstava i korisnik sredstava sporazumno utvrđuju da korisnik sredstava ne može prenijeti tražbinu iz ovoga Ugovora na treću osobu.

Članak 10.

(1) Radi kontrole namjenskog korištenja sredstava korisnik sredstava obvezuje se da će davatelju sredstava dostaviti godišnje izvješće o provedbi programa koji treba sadržavati:

1. Opisno izvješće (Izvješće o postupcima za ostvarivanje emocionalne podrške) u elektroničkom obliku (na USB-stick-u ili elektroničkom poštom)
2. Financijsko izvješće uz detaljno dokumentiranje svih troškova u elektroničkom obliku (na USB-stick-u ili elektroničkom poštom):
* za bezgotovinska plaćanja - preslike računa (R1 ili R2) koji glase na korisnika sredstava te pripadajući izvod,
* za plaće i naknade – presliku ugovora o radu/djelu i pripadajuće anekse, preslike obračuna plaća, JOPPD obrasce, te preslike izvoda iz banke,
* za gotovinska plaćanja - preslike računa (R1 ili R2) koji glase na korisnika sredstava, preslike isplatnica iz blagajne i blagajničkog izvješća,
1. ostalu dokumentaciju - putni nalozi s pripadajućim prilozima, dokumenti na temelju kojih su obavljana plaćanja (ugovori, sporazumi, obračuni honorara) i sl.

(2) Korisnik sredstava podnosi godišnje izvješće o izvršenju prve godine programa u roku od 30 dana od dana završetka prve godine provedbe programa, a najkasnije do 30. siječnja 2025. godine.

(3) Ako davatelj sredstava ne odobri godišnje izvješće o izvršenju programa za prvu godinu provedbe, korisnik sredstava će biti u obvezi vratiti primljena nenamjenski utrošena ili neutrošena sredstva te se neće sklopiti ugovor s korisnikom sredstava za drugu godinu provedbe programa.

(4) S korisnikom sredstava sklopiti će se ugovor o nastavku provedbe programa – druga godina na temelju prethodno odobrenog godišnjeg izvješća o uspješno provedenim aktivnostima i utrošenim sredstvima u prvoj godini.

(5) Na temelju prethodno odobrenog godišnjeg izvješća o uspješno provedenim aktivnostima i utrošenim sredstvima u protekloj godini, korisniku sredstava isplatiti će se prva rata za drugu godinu provedbe programa u iznosu od 70 % od ukupno odobrenog iznosa, u roku od 30 dana od dana prihvaćanja godišnjeg izvješća o uspješno provedenim aktivnostima i utrošenim sredstvima u prvoj godini. Kao dan prihvaćanja godišnjeg izvješća određuje se dan slanja službenog dopisa davatelja financijskih sredstava korisniku sredstava.

(6) Druga rata za drugu godinu provedbe programa u iznosu od 30% od ukupno odobrenog iznosa bit će isplaćena u roku od 30 dana od dana prihvaćanja polugodišnjeg izvješća (za razdoblje od 1. siječnja do 30. lipnja 2025.) koje se podnosi u roku od 30 dana od dana isteka izvještajnog razdoblja, a najkasnije do 30. srpnja 2025. Polugodišnje izvješće se podnosi na propisanim obrascima opisnog izvješća programa i financijskog izvješća programa. Kao dan prihvaćanja polugodišnjeg izvješća određuje se dan slanja službenog dopisa davatelja sredstava korisniku sredstava.

Članak 11.

(1) Davatelj sredstava pridržava pravo kontinuiranog praćenja i vrednovanja provedbe programa korisnika sredstava te preispitivanje financija i troškova u bilo kojevrijeme trajanja ili nakon završetka programa.

(2) Davatelj sredstava može zbog praćenja i vrednovanja provedbe programa provesti neposrednu kontrolu provedbe programa iz stavka 1. ovoga članka uključujući i u prostorijama korisnika sredstava. O namjeri obavljanja neposredne kontrole u prostorijama korisnika sredstava davatelj sredstava dužan prethodno obavijestiti korisnika sredstava barem tri dana prije planiranog obavljanja kontrole.

(3) Korisnik sredstava dužan je kontinuirano i ažurno tijekom provedbe programa voditi svoju evidenciju o pruženoj emocionalnoj podršci. U slučaju da korisnik emocionalne podrške želi ostati anoniman, odbije dati podatke ili postoje drugi opravdani razlozi zbog kojih nisu pribavljeni njegovi podaci, potrebno je navedeno naznačiti u izvješćima o izvršenju programa.

Članak 12.

Korisnik sredstava ovlašćuje davatelja sredstava da radi nadzora namjenskog korištenja sredstava iz članka 6. ovoga Ugovora neposredno kontaktira sve pravne i fizičke osobe kojima je prema priloženoj dokumentaciji korisniku sredstava isplatio novčana sredstva koja je dobio od davatelja sredstava na ime financijske podrške programu.

 Članak 13.

Korisnik sredstava obvezuje se pravodobno izvijestiti davatelja sredstava o eventualnim objektivnim smetnjama tijekom realizacije programa koje onemogućuju ili bitno mijenjaju opseg, vrstu planiranih aktivnosti i/ili korisnike programa, provedbu programa u ugovorenom roku ili provedbu programa u planiranim stavkama proračuna, kako bi se mogle ugovoriti izmjene ugovornih obveza.

Članak 14.

(1) Korisnik sredstava obvezuje se pravodobno obavijestiti davatelja sredstava o manjim i većim izmjenama Ugovora.

(2) Manje izmjene Ugovora mogu biti:

* izmjene proračuna programa između proračunskih poglavlja manje od 15%
* zamjena člana tima
* promjena bankovnog računa korisnika sredstava
* promjena adrese ili drugih kontakata korisnika sredstava
* male promjene programa koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

(3) Korisnik sredstava dužan je manje izmjene Ugovora zatražiti pisanim putem o čemu davatelj sredstava treba dati svoju suglasnost. Navedeno ne zahtijeva izradu Dodatka Ugovoru.

(4) Veće izmjene Ugovora su:

* izmjene proračuna programa između proračunskih poglavlja veće od 15%
* dodatak novih aktivnosti u program
* promjena aktivnosti koja značajno utječe na cilj Javnog poziva.

(5) Veće izmjene Ugovora zahtijevaju izradu dodatka Ugovorui njegovo potpisivanje od strane davatelja sredstava i korisnika sredstava. Davatelj sredstava odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi dodatak Ugovoru.

(6) Izmjene ugovornih obveza korisnik sredstava može zatražiti najkasnije 30 dana prije isteka roka provedbe programa. Svaka izmjena ugovornih obveza mora biti zatražena i odobrena u pisanom obliku.

(7) Korisnik sredstava ne može zatražiti izmjene u provedbi programa ili prenamjenu pojedinih stavki proračuna programa nakon proteka roka iz stavka 6. ovoga članka.

(8) Zahtjev za prenamjenu dijela sredstava korisnik sredstava dostavlja davatelju sredstava u pisanom obliku s obrazloženjem i s prijedlogom novog obrasca proračuna programa.

(9) Davatelj sredstava ima pravo ne odobriti prenamjenu dijela sredstava ako se time bitno mijenja sadržaj i priroda programa ili ako zahtjev nema utemeljenje u objektivnim razlozima za prenamjenu.

Članak 15.

(1) Ako davatelj sredstava utvrdi da je korisnik sredstava nenamjenski koristio financijska sredstva za provedbu programa iz članka 6. ovoga ugovora, ako nije podnio odgovarajuća izvješća u roku i sa sadržajem određenim u članku 3. i 10. ovoga ugovora ili ako davatelju ne omogući nadzor nad namjenskim korištenjem financijskih sredstava iz članka 12. ovoga ugovora, korisnik sredstava dužan je u roku od 30 dana od dana primitka pisane obavijesti davatelja sredstava o potrebi vraćanja primljenih sredstava vratiti primljena nenamjenski utrošena ili neutrošena sredstva s pripadajućim zakonskim zateznim kamatama.

(2) Nenamjenskim korištenjem smatrat će se svako odstupanje od iznosa pojedinih stavki iz proračuna programa iz članka 6. ovoga ugovora u iznosu većem od 15% ukupnog iznosa pojedine stavke, koje nije odobreno sukladno članku 14. ovoga ugovora.

(3) Ako davatelj sredstava utvrdi da je korisnik sredstava nenamjenski koristio sredstva ili davatelju sredstava nije omogućio nadzor nad namjenskim korištenjem financijskih sredstava iz članka 7. i 12. ovoga Ugovora i nije vratio primljena nenamjenski utrošena ili neutrošena sredstva davatelj sredstava će podnijeti na naplatu solemniziranu bjanko zadužnicukoju je korisnik sredstava ostavio prije sklapanja ovoga Ugovora.

Članak 16.

Korisniku sredstava koji nije ispunio ugovorne obveze davatelj sredstava uskratiti će pravo na financijsku podršku programa davatelja sredstava u sljedeće dvije godine od utvrđivanja povrede Ugovora.

Članak 17.

(1) Korisnik sredstava obvezuje se na svim tiskanim, video i drugim materijalima, obavijestima ili publikacijama vezanim uz program istaknuti logotip i naziv davatelja sredstava kao institucije koja financira program koji je predmet ovoga ugovora te s naznakom da je isti financiran od strane davatelja sredstava.

(2) Korisnik sredstava suglasan je da davatelj sredstava koristi i objavljuje dostavljene mu fotografije, video i audio zapise iz stavka 1. ovoga članka u cilju promicanja Javnog poziva za dodjelu financijskih sredstava.

Članak 18.

Davatelj sredstava ne odgovara za štetu nastalu iz bilo koje aktivnosti korisnika sredstava u provedbi ugovorenog programa.

Članak 19.

Korisnik sredstava obvezuje se da kao korisnik sredstava iz javnih izvora za provedbu programa pružanja emocionalne podrške prijaviteljima nepravilnosti neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za vrijeme trajanja ovoga Ugovora.

**Završne odredbe**

Članak 20.

(1) Za svaki oblik komunikacije – dostavu obavijesti o izmjenama i dopunama Ugovora i dostavu izvještaja – koji je povezan s ovim Ugovorom potrebno je navesti klasu i urudžbeni broj Ugovora i naziv programa te ga poslati na sljedeće adrese:

* za davatelja sredstava (izmjene i dopune Ugovora i izvještaji): Ministarstvo pravosuđa i uprave, Ulica grada Vukovara 49, Zagreb; tel:\_\_\_\_\_\_\_\_\_\_\_\_\_\_\_; e-mail: \_\_\_\_\_\_\_\_\_\_\_\_\_\_,
* za korisnika sredstava: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(2) Na odnose ugovornih strana koji nisu uređeni ovim Ugovorom na odgovarajući se način primjenjuju opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15. i 37/21.) i Pravilnik iz članka 2. ovog Ugovora.

Članak 21.

Za sporove u vezi s provedbom ovoga Ugovora koji ne budu riješeni sporazumno ili mirenjem nadležan je sud u Zagrebu.

Članak 22.

Ovaj Ugovor sastavljen je u četiri istovjetna primjerka, od kojih jedan primjerak zadržava korisnik sredstava, a tri primjerka davatelj sredstava.

Članak 23.

Ovaj Ugovor stupa na snagu danom potpisivanja.

|  |  |  |
| --- | --- | --- |
| **KORISNIK SREDSTAVA:** |  | **DAVATELJ SREDSTAVA****MINISTAR** **dr. sc. Ivan Malenica** |
|  |  |  |
|  |  |  |

KLASA:

URBROJ:

Zagreb,

**IZJAVA O POVJERLJIVOSTI**

Ovom izjavom obvezujem se da ću sukladno propisima koji uređuju područje zaštite osobnih podataka, Uredbom (EU) 2016/679 europskog parlamenta i vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) i Zakonom o provedbi Opće uredbe o zaštiti podataka („Narodne novine“, 42/2018), čuvati identitet i povjerljivost prijavitelja nepravilnosti i drugih osoba kojima se pruža emocionalna podrška, svih osobnih podataka i informacija za koje saznam u razgovoru s prijaviteljima nepravilnosti i drugim osobama kojima se pruža emocionalna podrška ili na koje imam pravo i ovlast pristupa, a koji se nalaze u sustavima pohrane koje vodi tijelo/društvo u kojem sam zaposlen/a te da ću iste osobne podatke koristiti isključivo u točno određenu (propisanu) svrhu. Primatelj informacija se obvezuje odnositi se prema primljenim informacijama sa strogom povjerljivosti i tajnosti, ne otkriti ni jednoj trećoj strani bilo koju od informacija primljenih od prijavitelja nepravilnosti i drugih osoba te ne iskoristiti ni jednu od tih informacija bez njihove prethodne pisane suglasnosti.

Također se obvezujem da osobne podatke kojima imam pravo i ovlast pristupa neću dostavljati/davati na korištenje niti na bilo koji drugi način učiniti dostupnima trećim (neovlaštenim) osobama, te se obvezujem da ću povjerljivost istih osobnih podataka čuvati i nakon prestanka ovlasti pristupa osobnim podacima.

Upoznat/a sam da bilo kakvo neovlašteno raspolaganje osobnim podacima kojima imam pravo pristupa u svojem radu predstavlja povredu radne obveze.

Datum: \_\_\_\_\_\_\_\_\_\_\_\_\_\_\_\_

Ime i prezime: \_\_\_\_\_\_\_\_\_\_\_\_\_\_\_\_

Potpis: \_\_\_\_\_\_\_\_\_\_\_\_\_\_\_\_